kardosdrur/scandi-wiki huggingface dataset:
Something Beautiful*

Something Beautiful* er det sjette studiealbum fra det canadiske folkrockband Great Big Sea. Det blev udgivet d. 24. februar 2004 i Canada, og d. 9. marts i USA. Det er det første album, som bandet indspillede uden det tidligere medlem Darrell Power. Albummet fik modtog nomineringer til East Coast Music Awards 2005, inklusive "Single of the Year" ("When I Am King"), "Video of the Year" ("When I Am King"), "Pop Recording of the Year" (Something Beautiful), "Group of the year" og "Songwriter of the Year" (Alan Doyle - "When I Am King"). Albummet er det femte i træk af bandets ablums som gik direkte ind i Top 10 på de canadiske hitlister.

Spor 
 "Shines Right Through Me" (Alan Doyle, Kalem Mahoney, Séan McCann) 3:18
 "When I Am King" (Alan Doyle) 2:31
 "Beat The Drum" (Calum MacDonald, Rory MacDonald) 3:09
 "Something Beautiful" (Alan Doyle) 3:49
 "Helmethead" (Bob Hallett) 2:47
 "Summer" (Alan Doyle, Séan McCann) 3:25
 "Sally Ann" (Alan Doyle) 2:12
 "Somedays" (Séan McCann) 2:51
 "Let It Go" (Alan Doyle, Blair Daly, Gordie Sampson) 3:11
 "John Barbour" (Traditionel, arrangeret af Alan Doyle, Séan McCann, Bob Hallett) 4:53
 "Lucky Me" (Alan Doyle, Gordie Sampson) 3:54
 "Love" (Séan McCann) 3:32
 "Chafe's Ceilidh" (Traditionel, arrangeret af Alan Doyle, Séan McCann, Bob Hallett) 2:33

Om sangene 
 Der blev lavet musikvideoer til "When I Am King" og "Shines Right Through Me", og de blev udgivet som radiosingler. Videoen til "When I Am King" vandt "Best Video of the Year" til East Coast Music Awards.
 "John Barbour" er baseret på Child Ballad No. 100, "Willie o Winsbury".
 "Beat The Drum" er en coverversion af "Pride Of The Summer" af det skotsk-gæliske band Runrig.

Referencer

Eksterne henvisninger 
 Something Beautiful* på Great Big Seas hjemmeside 

Great Big Sea-album
Album fra 2004
Huayna Capac

Huyana Capac (quechua: Wayna Qhapaq, født formentligt i 1468 i Tumebamba i det nuværende Cuenca i Ecuador - 1527 i det nuværende Colombia) var den 11. Sapa Inka som regerede inkariget og den 6. kejser af Hanan-dynastiet. Han efterfulgte Tupak Yupanqui.

Han var gift med søsteren Coya Cusirimay. Parret fik ingen drengebørn, men Huyana Capac fik adskillige drengebørn med andre kvinder. Han fik samlet 50 børn.

Under Huayna Capac ekspanderede Inkariget sydover ind i nutidens Bolivia, Chile og Argentina. Han erobrede også området Quito i det nuværende Ecuador. Inkariget nåede sit klimaks under Huyana Capac. 

Huyana Capac opholdt sig en stor del af sin regeringsperiode i Quito, hvilket skabte utilfredshed i Inkarigets hovedstad Cusco, hvor flere var bekymrede for, at han ville favorisere sin søn Atahualpa i arvefølgen efter inkaen. 

De de spanske conquistadors ankom til Sydamerika bragte de mange sygdomme med sig, der ramte store dele af den oprindelige befolkning. Huyana Capac blev også smittet med sygdom og døde i 1527. Dødsårsagen tilskrives oftest kopper, men dette er ikke endeligt fastslået 

Inden sin død opdelte Huayna Capac imperiet, og overlod de nyligt erobrede områder i nord til yndlingssønnen Atahualpa og de øvrige områder til den formelle arving Huáscar. Da Huayna Capac døde, i 1525 eller 1527, overtog de to sønner kontrollen med hver deres tildelte del af imperiet. Kort efter udbrød borgerkrig i Inkariget mellem sønnerne Huáscar og  Atahualpa.

Noter

Eksterne links 

Inkariget
Personer fra Sydamerika
Poopósøen

Poopósøen (spansk: Lago Poopó) er en saltvandssø, der er beliggende ca. 130. km syd for Oruro i Bolivia. Søen har et gennemsnitligt variabelt areal på ca. 1.340 km². Den tilføres vand nordfra af Desaguaderofloden, der er det eneste afløb fra Titicacasøen. Søens vand er meget grumset og der findes store områder af ler. Poopósøen har et udløb i syd med en mindre flod, der løber vestover til Salar de Coipasa. Søen er optaget i Ramsarkonventionen.

Poopósøen er beliggende ca. 3.400 meter over havet. Den er forholdsvis lavvandet, normalt mindre end 3 meter dyb. Klimaet i regionen er tørt, og små forandringer i mængden af nedbør har stor betydning for vandstanden i søen. Når søen er fyldt dækker den omkring 2.500 km², hvilket gør den til en af Sydamerikas største saltvandssøer. Søen er en vigtig yngleplads for trækfugle, bl.a. flamingo. Den er omkring 90 kilometer lang og 32 kilometer bred.

Eksterne links 

 Encyclopædia Britannica, opslagsord Lake Poopó
 Earth Observatory Newsroom - Vandniveauer i Poopósøen

Søer i Sydamerika
Bolivias geografi
Ramsarområder
Belm

Belm er en by og kommune med godt 13.500 indbyggere (2013), beliggende midt i Landkreis Osnabrück, lige nordøst for byen Osnabrück, som den nærmest er en forstad til, i den tyske delstat Niedersachsen.

Geografi 

Belm ligger i Osnabrücker Land ved de sydlige udløbere af Wiehengebirge og i den nordøstlige del af Osnabrücker Hügelland midt i Natur- og Geopark TERRA.vita. Nette og Belmer Bach er to tilløb til Hase, der løber gennem kommunen.

Nabokommuner 
Kommunen grænser mod nord til Bramsche, mod øst til Ostercappeln, mod sydøst til Bissendorf, mod sydvest og vest til den kreisfri by Osnabrück (bydelene Darum/Gretesch/Lüstringen, Widukindland, Dodesheide og Haste) og mod nordvest til Wallenhorst.

Inddeling 
I kommunen ligger ud over Belm, landsbyerne Icker, Haltern og Vehrte.

Eksterne kilder/henvisninger 

 Byens websted

Kommuner i Niedersachsen
Chucuito

Chucuito er en mindre by i Chucuito distriktet i provinsen Puno i Peru. Byen ligger 18 km fra byen og er beliggende 3.875 meter over havets overflade. Befolkningen var ved folketællingen i 2007 7.913 indbyggere.

Galleri

Noter

Eksterne henvisninger

Byer i Peru
Bissendorf

Bissendorf (tidligere Bissendorpe) er en kommune med omkring 14.300 indbyggere (2013), beliggende i den centrale del af Landkreis Osnabrück øst for byen Osnabrück, i den tyske delstat Niedersachsen.

Geografi 
Bissendorf ligger i Osnabrücker Land mellem Wiehengebirge og Teutoburger Wald midt i Natur- og Geopark TERRA.vita. Floden Hase dløber gennem kommunen fra øst mod vest.

Nabokommuner 
Kommunen grænser mod nord til Belm og Ostercappeln, mod øst til Bad Essen og Melle, i syd til Hilter am Teutoburger Wald og Georgsmarienhütte og mod vest til den kreisfri by Osnabrück.

Inddeling 
Kommunen Bissendorf består hovedsageligt af de tre byer Bissendorf, Schledehausen und Wissingen. Derudover er der de mindre bebyggelser, såkaldte Bauerschaften

Eksterne kilder/henvisninger 

 Byens websted

Kommuner i Niedersachsen
Japan Post Bank

Japan Post Bank Company Limited (株式会社ゆうちょ銀行 Kabushiki-gaisha Yū-cho Ginkō, almindeligvis forkortet ゆうちょ銀行 (Yū-cho Ginkō), eller blot ゆうちょ(Yū-cho)) er en japansk bank. Banken betragtes som en indlånsbank, den har hovedsæde i Chiyoda i Tokyo og er et datterselskab til det statsejede Japan Post Holdings. Der var i 2012 i alt 12.796 ansatte i virksomheden.

Banken havde i 2013 aktiver for i alt 1.939,888 mia. amerikanske dollar, hvilket gjorde den til verdens 13. største bank og Japans næststørste. November 2008 blev den betragtet som verdens største indlånsbank. Den er en af to banker, der har afdelinger i alle Japans præfekturer, den anden er Mizuho Bank.

Historie
Postindlån blev introduceret til Japan i 1875 og drevet som en afdeling under regeringen indtil det blev besluttet at privatisere postale services under regeringen Junichiro Koizumi.

Banken blev etableret 1. september 2006, som en del af omstruktureringen af Japan Post til Japan Post Holdings.

Før 2009 var Japan Post ikke forbundet til den japanske bankorganisations (Zenginkyo) betalingsnetværk, dermed var det ikke muligt at overføre penge direkte mellem Japan Post og de fleste andre japanske banker. Japan Post Bank kom med i netværket i 2009 og blev fuldgyldigt medlem i oktober 2011.

Produkter
I modsætning til de fleste banker, så er Japan Post Bank primært en indlånsbank. Dets eneste udlånsprodukt er en overtrækskredit.

Japan Post Bank tilbyder et landsdækkende netværk af pengeautomater, som kan benyttes til kontanthævninger. Japan Post Bank har en kontrakt med Standard Chartered Bank om at tilbyde internationale kontooverførsler.

Referencer

Eksterne henvisninger
Japan Post Bank 

Banker fra Japan
Virksomheder i Tokyo
Etableret i 2006
Høgni av Heiði

Høgni av Heiði (før Mortensen, født 2. januar 1962 i København, voksede op i Thorshavn) er en færøsk forfatter. Efter gymnasiet i Hoydalar ved Tórshavn, tog han eksamen i russisk på Aleksander Pusjkin-instituttet for russisk sprog og litteratur i Moskva i 1983 og blev derefter uddannet lærer ved Lærerseminariet i Tórshavn (Føroya Læraraskúli) i 1986. Samme år flyttede han til København sammen med sin vietnamesiske kone. Han har udvist stor interesse for teologi og har i løbet af flere år skrevet en del artikler om emnet. Ud fra disse har han udgivet bogen Prestar og profetar, 18 greinir um átrúna og lívsáskoðan 1994. Han gjorde sig bemærket, da han i 1987 udgav sin første roman, Tað heita summarið (Den varme sommer), både fordi historien foregår i Vietnam og fordi den er mere erotisk end andre færøske romaner før denne udkom.

Bibliografi

Romaner 
 1987: Tað heita summarið. Roman. Mentunargrunnur Studentafelagsins. Genudgivet af Forlaget Sprotin i 2013.
 1994: Við bivandi hjarta. Roman. Mentunargrunnur Studentafelagsins. Genudgivet af Sprotin i 2013.

Digte 
 1995: Vatnið millum fjalla. Digte. Forlaget Hagasóljan.

Andre udgivelser 
 1985: Kristiligur ágangur. Ein ákæra ímóti kristindómsins stríðsmonnum her á landi og ein uppgerð móti kristnu siðalæruna.
 1994: Prestar og profetar. 18 greinir um átrúna og lívsáskoðan (1986-91). Prometeus.
 1996: Dagar í Vietnam. Brot úr lívvsøgu, Forlagið Hagasóljan. Endurútgivin av Sprotanum í 2013.
 2013: Føroyingur við ongum flaggi. 28 artikler og anmeldelser (1994-2005). E-bog. Vitra.

Referencer 

Romanforfattere fra Færøerne
Digtere fra Færøerne
Mandlige forfattere i det 20. århundrede
Mandlige forfattere i det 21. århundrede
Personer fra Thorshavn
Personer fra København
Faglitterære forfattere fra Færøerne
Behrouz Vossoughi

Behrouz Vossoughi (; født Khalil Vossoughi 10. marts 1938) er en Khoy skuespiller kendt fra film.

Eksterne henvisninger 

 

Skuespillere fra Iran
Iværksætterselskab

Et iværksætterselskab, forkortet IVS, er et reguleret kapitalselskab. Det er meningen at denne selskabstype skal være en afløser for den type der betegnedes Selskab med begrænset ansvar (SMBA), der efter 1. januar 2014 ikke længere kunne registreres, men allerede i 2019 ophørte muligheden for stiftelse af iværksætterselskaber. Allerede oprettede iværsætterselskaber skal være omregistreret til en anden selskabstype inden den 15. oktober 2021. 

På mange måder kan et iværksætterselskab betragtes som et "mini-anpartselskab", idet at samme regler og lovgivning som udgangspunkt gælder for begge typer. Der er dog enkelte men vigtige forskelle på de to typer:
 Kravet til indskud i et IVS er mindst 1 kr. og maks. 49.999 kr. ved stiftelsen, mens der i et anpartselskab (ApS) efter nye regler pr. 1. januar 2014 skal indskydes mindst 50.000 kr.
 Det koster dog 670.- kroner at registrere et iværksætterselskab uanset kapitalindskuddets størrelse.
 For både anpartselskaber og aktieselskaber gælder det at der kan foretages apportindskud, hvilket vil sige indskud af kapital i form af andre værdier end penge, f.eks. bygninger, køretøjer eller andet. Men for et IVS gælder det, at der ved stiftelsen kun kan indskydes kontanter.
 Mindst 25 pct. af overskuddet i et IVS skal anvendes til opsparing i selskabet og en særlig reserve til overskuddet, indtil de opsparede overskud udgør mindst 50.000 kr. Herefter kan selskabet omregistreres til et "normalt" anpartselskab, men det er ikke noget fast krav.

Ved et IVS gælder de samme regler omkring et forsvarligt kapitalberedskab og et ansvar placeret hos ledelsen som ved et ApS.

Noter

Eksterne henvisninger 
 Erhvervsstyrelsen - Iværksætterselskab 
 Afskaffelse af iværksætterselskaber

Virksomhedsformer
Groupe BPCE

Groupe BPCE (sigle de Banque populaire Caisses d’épargne) er en fransk finans- og bankkoncern. Den er etableret i 2009 ved en fusion mellem CNCE (Caisse nationale des caisses d'épargne) og BFBP (Banque fédérale des banques populaires). Aktiver for i alt 1.551,588 amerikanske dollar i 2013, gjorde det til Frankrigs fjerdestørste bank. Bankkoncernen har mere end 8.200 afdelinger på landsplan, som hver under deres respektive brands, servicerer omkring 36 mio. kunder. Koncernen havde i 2011 117.000 ansatte. Hovedkonteret var i Paris. Gennem dets datterselskaber (inklusive Natixis), tilbydes bankforretning, forsikring, finansiering, realkreditlån, til enkelt personer, professionelle, små og mellemstore virksomheder, store virksomheder og institutioner i Frankrig og internationalt. 

Der tilbydes forskellige indlåns og låneprodukter. 

Der tilbydes forskellige forsikringsprodukter som livsforsikringer, bilforsikringer og ejendomsforsikringer. Endvidere ulykkesforsikringer, ansvarsforsikringer, sundhedsforsikringer, osv.

Referencer 

Banker fra Frankrig
Finansielle servicevirksomheder fra Frankrig
Virksomheder i Paris
Etableret i 2009
Underlængde

En underlængde er en betegnelse, der bruges i kalligrafi og typografi om den del at et bogstav, der befinder sig under grundlinjen.

I det latinske alfabet drejer det sig om følgende bogstaver: g, j, p, q, y.

Eksterne henvisninger
 Typografiske fagudtryk

Typografi
Kalligrafi

fr:Jambage
DR P7 MIX

DR P7 MIX var en af DR's digitale radiokanaler. Den erstattede DR Soft og DR Hit d. 6. juni 2011.

Baggrund 
I november 2010 annoncerede DR deres intention om at lukke en række af deres 23 digitale radiokanaler, for kun at beholde 10-12. I modsætning til DR's tidligere digitale radiokanaler som spillede musik uden afbrydelser, så skulle de nye kanaler have værter og faste programmer til at formidle musikken og public service indhold. De nye kanaler, herunder DR P7 MIX, blev præsenteret i januar 2011.

Kanalens ophør 
Efter det nye medieforlig i 2018 blev det på pressemøde d. 18. september 2018 fremlagt af DR's generaldirektør Maria Rørbye Rønn at DR P7 Mix lukker. 

Som konsekvens af medieforliget for 2019-23 lukkede DAB-kanalen d. 2. januar 2020.

Værter 
 Christina Bjørn
 Christine Milton
 Henrik Milling
 Jonas Gülstorff
 Michael Bernhard
 Mikkel Bagger
 Nicolai Molbech
 Sandie Westh

Noter

P7 MIX
Etableret i 2011
Palæarktiske, tempererede græsområder, savanner og buskområder

De palæarktiske, tempererede græsområder, savanner og buskområder er en biom på landjorden i Palæarktis, hvor den dominerende vegetation består af græsser, buske og kombinationer af disse. Klimaet er tempereret og varieret fra halvtørre til halvfugtige klimatyper.

Temperaturen: varm til meget varm sommer (ofte med en kølig til iskold vinter)
Jordbunden: frugtbar med et højt indhold af mineralske næringsstoffer
Planter: græsser; træer og buske i skovsteppe, savanne og kratområder
Dyr: store, græsædende pattedyr; fugle; krybdyr

Stepper er de græsområder med lavt græs, som findes under halvtørre klimatyper. Med stigende nedbørsmængder bliver vegetationen højere. Heder og græsningsområder (overdrev og enge med kratvækst og græs findes på steder, hvor det er menneskelig aktivitet, men ikke klimaet, der er bestemmende.

Savanner er områder med både græs og træer, men hvor træerne ikke danner et sluttet kronetag, sådan som det sker i en skov.

Oversigt over steppe-, skovsteppe- og savanneområder i det palæarktiske område

Se også 
 Nearktiske, tempererede græsområder, savanner og buskområder
 Overdrev
 Steppe

Eksterne henvisninger

Tempererede græsområder
El Alto

El Alto er en by i Bolivia. El Alto er vokset sammen med Bolivias administrative hovedstad La Paz. El Alto er beliggende på højsletten Altiplano i ca. 4.000 meters højde, hvor La Paz er beliggende på dalsiden under Altiplano. 

Området var ubeboet indtil 1903, da La Paz' jernbanestation med forbindelse til Titicacasøen og Arica blev bygget. Området omkring stationen blev i den forbindelse beboet af arbejdere, der byggede stationen. En togforbindelse til La Paz blev åbnet i 1905. I 1925 blev anlagt en lufthavn for Bolivias flyvevåben, hvilket førte til yderligere bebyggelse i området. Den første skole åbnede i 1939. I 1950'erne blev området tilsluttet La Paz' vandforsyning, hvilket første til en kraftig vækst i byen. 

El Alto fik selvstændig status den 6. marts 1985 og i 1987 fik området status som egen by. I byen findes Universidad Pública de El Alto og El Alto International Airport. Byen ligger i departamentet La Paz. 

Ved folketællingen i 2008 boede der 890.533 I El Alto, hvilket gør byen til en af de største i Bolivia. Indbyggerne er i vidt omfang indianere, hvoraf de fleste er Aymara.

Eksterne links 

 elaltobolivia.com 

Byer i Bolivia
Veronica Roth

Veronica Roth (født 19. august 1988) er en amerikansk romanforfatter og novelleforfatter kendt for sin debuttrilogi New York Times bestsellerne Divergent bestående af Divergent 1: Afvigeren, Divergent 2: Oprøreren og Divergent 3: Fornyeren. Divergent var modtageren af Goodreads yndlingsbog i 2011 og i 2012 vinder bogen for Best Young Adult Fantasy & Science Fiction.

Personlige liv 
Roth blev født i New York den 19. august 1988 og primært voksede hun op i Barrington, Illinois. Hendes mor, Barbara Ross, er en maler, der bor i Barrington. Hun er den yngste af tre børn. Hendes forældre blev skilt, da hun var fem år gammel, og hendes mor har siden giftet sig igen med Frank Ross, en finansiel konsulent for landskabsselskaber. Hendes bror og søster bor i Chicago-området.

Hendes mors familie er polsk. Roth siger om sin far: "Han havde et job, og arbejdede langt væk. Nu har jeg et godt forhold til min stedfar." Hendes mors forældre var overlevende fra koncentrationslejr, hvis religiøse overbevisning skubbede hendes mor væk fra religion. Veronica Roth lærte om den kristne religion ved at deltage i en kristen bibel undersøgelse i løbet af hendes high school år, og er blevet ved det.

Roth dimitterede fra Barrington High School. Efter at have deltaget et år på college ved Carleton College, blev hun overført til Northwestern University for et kreativ skrivningsprogram. Hun blev gift med fotografen Nelson Fitch i 2011 De bor i Chicago område.

Karriere 
Roth er bedst kendt for sin trilogi af romaner: Divergent 1: Afvigeren, Divergent 2: Oprøreren og Divergent 3: Fornyeren; sidstnævnte blev udgivet den 22. oktober 2013.

Hun er modtager af Goodreads 2011 Choice Award og Best of 2012 i kategorien Young Adult Fantasy & Science Fiction samt Best Goodreads Author i 2012. Roth skrev sin første bog, Divergent 1: Afvigeren, mens hun var på vinterferie i hendes senior år på Northwestern University. Hendes karriere tog hurtigt fart med sin første roman der fik succes, hvor rettighederne til publicering blev solgt før hun dimitterede fra college i 2010 og filmrettighederne solgt medio marts 2011, før romanen blev trykt i april 2011.

Roth solgt filmrettighederne til Divergent-serien til Summit Entertainment. Optagelserne af Divergent, tilpasning af den første bog i serien, blev påbegyndt i april 2013 og filmen blev udgivet i marts 2014. Den 21. marts 2014 gav Lionsgate officielt grønt lys for filmatisering af Divergent 2: Oprøreren. Divergent 2: Oprøreren vil begynde optagelserne i Atlanta i maj 2014 , og er planlagt til at blive frigivet den 20. marts 2015. Den 11. april 2014 meddelteSummit Entertainment, at den tredje bog Divergent 3: Fornyeren ville opdeles i to film med titlen Allegiant - Del 1 og Allegiant - Del 2, hvor del 1 planlagt til at blive udgivet den 18. marts 2016 og del 2 den 24 marts 2017.

Referencer 

Skønlitterære forfattere fra USA
Engelsksprogede forfattere
Continental jazz

Continental jazz var en musikalsk genre indenfor jazz, der var populær i Europa fra omkring midten af 1920'erne til slutningen af 2. verdenskrig, da bebop overtog scenen. Den var udbredt over det meste af Europa bortset fra Storbritannien, men var centreret omkring Paris.

Musikere 
 Biréli Lagrène
 Django Reinhardt
 Stéphane Grappelli

Genkomst 
I 1990- og 2000'erne fik stilen en genopblomstring, da flere bands i Europa genopdagede den. Særligt bandet Paris Combo er kendt for at have ladet sig inspirere af Continental jazz.

References 

Jazzgenrer
Paris Combo

Paris Combo er en fransk musikgruppe fra Paris, hvis musikstil trækker på inspiration fra mange forskellige genrer. Heriblandt traditionel fransk chanson, continental jazz og swing, romamusik og nordafrikansk musik. Selv kalder de sig en verdensmusik-gruppe.

Gruppen har optrådt i Europa, Nordamerika og Australien.

Gruppemedlemmer
 Belle du Berry, fransk, forsanger og accordeonspiller
 Potzi, beskriver sig selv som sigøjner af algiersk oprindelse, guitarist og banjo spiller
 François-François (a.k.a. Jean-François Jeannin), fransk, percussionist og sanger
 Mano Razanajato, fra Madagascar, bassist og sanger (indtil 2011)
 Emmanuel Chabbey, bassist (2011-nu)
 David Lewis, australier, trompetist og klaverspiller.  

I 2003, vandt Paris Combo's "Terrien d'Eau Douce" prisen for Best World Song ved den anden årlige Independent Music Awards.

Diskografi
 1998 - Paris Combo (Tinder Records )
 2001 - Living Room (Tinder Records)
 2002 - Attraction 
 2005 - Motifs (DRG Records Incorporated )
 2005 - Live (DRG Records Incorporated )
 2013 - 5 (DRG Records Incorporated)

Kilder

Feature article on Paris Combo fra Rhythm magazine - accessed January 7, 2006 
NPR review af Motifs album- accessed January 7, 2006

Eksterne henvisninger 
 http://www.pariscombo.com
 Paris Combo på MusicBrainz 

Verdensmusik
Musikgrupper fra Frankrig
Musikgrupper fra 1995
Giantco Limited

Giantco Limited bedre kendt som Giantco  er en produktionsvirksomhed som fremstiller scootere og motorcykler. Den startede med være en motorcykelfabrikkat med produktion i Taiwan. I 1996 blev de introduceret i Kina ved at åben produktion i Jiangxi, i 2002 blev fabrikken flytte til provinsen Guangdong, hvor de har investeret kraftigt i CNC maskiner, produktforbedring og testudstyr som udstødnings måler fra Pierburg.

Eksport og salg 
Deres hovedeksport markedet er Europa og Afrika, men også USA som de startede med eksportere til i 2010. I Danmark er Giantco mest kendt gennem Thansen.

Modeller  
Giantco E-buddy
Giantco G-buddy
Giantco G-10
Giantco Lambros
Giantco Spartan
Giantco Sprint
Giantco Stealth
Giantco Venus 1
Giantco Venus 2

Referencer 

Motorcykelproducenter
Knallertmærker
Virksomheder fra Hongkong
Bohmte

Bohmte er en kommune med godt 12.600 indbyggere (2013), beliggende i den østlige centrale del af Landkreis Osnabrück nordøst for byen Osnabrück, i den tyske delstat Niedersachsen.

Geografi 

Bohmte ligger få kilometer nord for Wiehengebirge ved randen af den Nordtyske Slette. Floden Hunte løber gennem kommunen fra sydøst mod nord. I den sydvestlige del af kommunen ved Herringhausen-Stirpe-Oelingen har Bohmte en havn ved Mittellandkanal. Omkring 300 meter nord for kommunegrænsen ligger enden af søen Dümmer.

Inddeling 
I kommunen ligger landsbyerne og bebyggelserne:

Hovedbyerne i kommunen er Bohmte, Herringhausen-Stirpe-Oelingen og Hunteburg.

Nabokommuner 
Kommunen grænser mod syd til Bad Essen, mod vest til Ostercappeln, mod nord til Damme (Landkreis Vechta), mod nordøst til Hüde og Stemshorn (begge i Landkreis Diepholz) samt mod øst til kommunen Stemwede i Kreis Minden-Lübbecke i delstaten Nordrhein-Westfalen.

Eksterne kilder/henvisninger 

 Byens websted

Kommuner i Niedersachsen
Pachamama

Pachamama eller Mama Pacha er en frugtbarhedsgudinde i  Inkaernes oprindelige religion. Pachamama er søster og muligvis også hustru til Pachacamac eller Inti. Hun er den dag i dag fortsat en vigtig gudinde i Andesregionen, hvor de oprindelige folk i vidt omfang dyrker oprindelig religion og mytologi parallelt med katolicismen. Pachamama er gudinde for frugtbarhed og kærlighed, med kan også forårsage jordskælv.

Der fremstilles små statuetter og amuletter af Pachamama, som gives som gaver til den man elsker. Statuetterne kan også gives til personer, der har uheld i livet og ved at få en statuette kan forbandelsen brydes. Statuetterne repræsenterer også livskraft og sexlyst. 

Navnet Pachamama betyder Moder Jord på Quechua.

Eksterne links 

Inkariget
Frugtbarhedsgudinder